Diari Oficial de la Generalitat Valenciana


Sumari del DOGV 6034, del 12-06-2009 (2009/5760)

Judici ordinari 391/2008. Notificació de la sentència a Guiofis SL i Guillermo Corral Mora.
-------------------------------------------------------------------------------------------

### Dades del document

Número de DOGV
:   6034

Data del DOGV
:   12-06-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/5760


Data del document
:   05-05-2009

Organisme emissor
:   Jutjat de Primera Instància Número 6 de Dénia

Tipus de document
:   Edicte

Judici ordinari 391/2008. Notificació de la sentència a Guiofis SL i Guillermo Corral Mora. [2009/5760]  
Part demandant: Picking Pack Productos de Oficina, SL.  
Part demandada: Guiofis, SL i Guillermo Corral Mora.  
En el judici referenciat, s'ha dictat la resolució que té el text literal següent:  
«Sentència número 174/2008  
Dénia, 20 de novembre de 2008  
M.ª Isabel Llambés Sánchez, jutgessa del Jutjat de Primera Instància i Instrucció número 6 de Dénia i partit judicial, ha vist estes actuacions de judici ordinari número 391/2008, seguides a instància de la mercantil Picking Pack Productos de Oficina, SL, contra l'entitat Guiofis, SL i Guillermo Corral Mora, declarat en rebel·lia en estes actuacions, en reclamació de la quantitat de 16.930,22 euros, més interessos i costes; amb l'assistència lletrada i representació processal que es troba degudament recollida en les actuacions.  
Antecedents de fet  
Primer. Pel procurador de la part actora «[...]  
Segon. Admesa a tràmit la demanda.  
Tercer. En l'esmentada audiència prèvia [...]  
Quart. En la tramitació d'estes actuacions.  
Fonaments de dret  
Primer. La part actora exercita una acció de reclamació de quantitat per deute preexistent, reclamant també el pagament dels interessos corresponents a les quantitats endeutades, i fonamenta l'exercici d'esta acció en la concurrència d'una relació de caràcter contractual que vincula a ambdues parts presents en el procediment.  
Partint de la posició de la part actora, i davant la situació de rebel·lia processal del demandat, l'objecte del procés se centra en determinar:  
1. L'existència d'un deute, acreditar que existix efectivament una obligació de pagament per part del demandat.  
2. Justificació de l'impagament de les quantitats concretament endeutades. Respecte de la situació de rebel·lia processal de la part demandada, hi ha que indicar que en la nostra normativa processal civil, en contrast amb altres ordenaments estrangers, esta institució no està concebuda en atenció a l'element objectiu de la incompareixença, sinó al subjectiu de la voluntarietat, per la qual cosa la rebel·lia no implica conformitat amb les pretensions de la part contrària, ni amb les resolucions judicials que en esta recaiguen, per la qual cosa i malgrat la rebel·lia del demandat subsistix en l'actor l'obligació de provar els requisits constitutius de la pretensió que li imposa l'article 1.214 del Codi Civil i els tribunals han de resoldre el que estimen justament pel resultat de les actuacions.  
Subsistix per tant en este supòsit l'obligació de l'actor de provar la pretensió, i deixa acreditat tant l'existència de l'esmentada obligació, com l'impagament d'esta.  
Segon. Respecte de l'existència d'una obligació de pagament a favor dels demandants, este deute ha quedat perfectament acreditat a través dels elements documentals que acompanyen a l'escrit de demanda.  
El valor probatori de la prova documental en este procés el determina l'article 326.1 de la Llei d'Enjudiciament Civil, que fa referència a la força probatòria dels documents privats, tenint el valor de prova plena en el procés, quan l'autenticitat no siga impugnada per la part a qui perjudique. Complint d'esta forma l'actor amb la càrrega probatòria que li incumbix en virtut de l'article 217 de la Llei d'Enjudiciament Civil.  
Respecte de la justificació de l'impagament de les quantitats concretament endeutades, esta circumstància resulta també degudament acreditada a través de la prova documental i això, atés que ha sigut interpretat pel Tribunal Suprem l'article 1.214 del Codi Civil en el sentit que a l'actor incumbix la prova dels fets que són constitutius de la seua demanda així com dels que són necessaris perquè nasca l'acció exercitada, i la part demandada haurà d'acreditar els fets impeditius o extintius, per la qual cosa, no havent-se provat pel demandat el pagament de la quantitat endeutada, s'imposa l'acolliment íntegre de la demanda en estimar acreditats els fets bàsics en els quals esta es fonamenta i sense que pel demandat s'haja provat algun fet extintiu o impeditiu que el deslligue del seu pagament.  
Tercer. Per tot el que s'ha exposat s'estima la demanda i la condemna del demandat en la forma sol·licitada pel demandant i, en harmonia amb l'article 394 de la Llei d'Enjudiciament Civil, s'imposen les costes al demandat.  
Dispositiva  
Estime la demanda promoguda per la procuradora Isabel Daviu Frasquet, en nom i representació de Picking Pack Productos de Oficina, SL i condemne l'entitat Guiofis, SL i Guillermo Corral Mora a pagar a la part actora la suma de 16.930,22 euros, més els interessos legals moratoris corresponents a la suma reclamada des del moment d'interposició de la demandada i costes processals.  
Notifiqueu esta resolució a les parts, i feu-los saber que no és ferma, ja que contra esta es pot interposar recurs d'apel·lació, de conformitat amb l'article 455 de la Llei d'Enjudiciament Civil.  
Deduïu testimoniança literal d'esta sentència que quedarà en estes actuacions, amb la inclusió de l'original en el llibre de sentències.  
Esta és la meua sentència, que pronuncie, mane i firme. Seguixen firmes.»  
Atés que es desconeix l'actual domicili o residència de la part demandada, per provisió, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'este edicte en el tauler d'anuncis del Jutjat per a dur a efecte la diligència de notificació.  
Dénia, 5 de maig de 2009.- El secretari judicial: Lino López Gisbert.